cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy en cy cy en su de cy cy af cy cy en cy en es
Cystadleuaeth Golff yr Eisteddfod yn argoeli i fod yn llwyddiant mawr | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Cystadleuaeth Golff yr Eisteddfod yn argoeli i fod yn llwyddiant mawr
Unwaith eto, mae Cystadleuaeth Golff blynyddol yr Eisteddfod Genedlaethol yn argoeli i fod yn llwyddiant ysgubol, gyda’r achlysur eleni yn 33ain blwyddyn ers ei sefydlu.
Cynhelir y digwyddiad eleni yng Nghlwb Golff Radur at gyrion Caerdydd ddydd Iau 9 Awst.
Bydd awyrgylch groesawgar a chyfeillgar yn y Clwb yn Radur, ac mae’r trefnwyr ac Eisteddfodwyr fel ei gilydd yn edrych ymlaen at gael y cyfle i chwarae’r cwrs pencampwriaeth 18 twll.
Noddir y diwrnod gan Redrow Homes, Rhanbarth De Cymru, y dywedodd eu Cyfarwyddwr Gwerthiant, Beverley Wookey, "Rydym wrth ein bodd o gael y cyfle i gefnogi Cystadleuaeth Golff Blynyddol yr Eisteddfod eleni. Mae'n bwysig iawn i Redrow fod yn gysylltiedig â chodi arian mewn cymunedau lle ‘rydym yn adeiladu cartrefi fel yn ein datblygiad Parc Plymouth, rhan o bentref gardd Plasdwr ger Clwb Golff Radur."
Ychwanegodd Elfed Roberts, Prif Weithredwr yr Eisteddfod, "Mae'r Gystadleuaeth Golff yn rhan bwysig o arlwy'r ŵyl - uchafbwynt yr wythnos i rai pobl - a thros y blynyddoedd, mae wedi dod yn fwyfwy poblogaidd, gyda'r cyfle o ennill y tlysau golff mor bwysig i'r chwaraewyr ac y mae’r cystadlaethau llwyfan i’r corau a’r bandiau ddaw o bob cwr o Gymru!
"Rydym yn edrych ymlaen at groesawu chwaraewyr i'r cwrs bendigedig sydd gan Radur, ac ‘rydym yn ddiolchgar iawn i Redrow am noddi'r digwyddiad."
Fformat y gystadleuaeth yw Stableford cymysg unigol, ac mae ychydig o amseroedd dechrau dal ar gael o 07:30 i 15:30. Mae ymwelwyr yn talu £20 i gymryd rhan gyda £5 yn mynd tuag at gronfa'r Eisteddfod. Mae gwobrau i’r gwestai ac aelodau gorau ar gyfer y dynion a’r merched. Gellir archebu amser dechrau unigol neu grŵp trwy ffonio'r Clwb ar 029 2084 2408.
Cynhelir Eisteddfod Genedlaethol Caerdydd ym Mae Caerdydd rhwng 3-11 Awst. Am ragor o wybodaeth ewch i www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.